google/wiki40b huggingface dataset:
Afartriangelet

Afartriangelet (også kalt Afardepresjonen, selv om ikke hele området ligger under havoverflaten) er et lavtliggende område i den nordlige delen av Riftdalen i Øst-Afrika. Deler av området utgjør en geologisk depresjon. Fra midten av triangelet (Afar trippelpunkt) blir tre jordplater skjøvet fra hverandre med ulike hastigheter.
I regionen er det funnet fossile eksemplarer av de aller tidligste hominini, det vil si de første av menneskets forfedre, og området regnes av noen paleontologer å være vuggen til evolusjonen av mennesker. Regionen overlapper grensene til Eritrea, Djibouti, Somalia og mye av Afar-regionen i Etiopia. I Afartriangelet finnes det laveste punktet i Afrika, Assalsjøen i Djibouti, på 155 meter under havet.
Elven Awash er den viktigste vannkilden i regionen, men den går tørr i den årlige tørkeperioden og ender ellers i en kjede med saltvannsjøer. Den nordlige delen av Afartriangelet er også kjent som Danakildepresjonen. Triangelet domineres av varme, tørke og minimalt med luftsirkulasjon, med noen av de varmeste stedene (gjennomsnittlig årstemperatur) på jorden.
Det finnes mange viktige fossile funnområder i Afartriangelet, inkludert den midtre Awash-regionen og områdene Hadar, Dikika og Woranso-Mille. Disse områdene har frembrakt rester av de tidligste (fossile) hominini og menneskelig verktøyskultur, samt mange fossiler av ulik flora og fauna.
MF «Lærdal» (1997)

MF «Lærdal» er en bilferge bygget i 1997 for Fylkesbaatane i Sogn og Fjordane (senere Fjord1 Fylkesbaatane). Siden 2006 har fergen går nå i rutefart på strekningen Hella–Dragsvik–Vangsnes. Før dette gikk den på ferjesambandet Mannheller–Fodnes
Fra januar 2016 skal «Lærdal» og de andre to fergene på strekningen Hella–Dragsvik–Vangsnes gå over til kun å bruke biodiesel. Fergene blir de første i verden som utelukkende bruker biodrivstoff.
«Lærdal» ble bygget av Fiskerstrand Verft som byggenummer 42.
Australian Open 1996

Australian Open 1996 ble arrangert i Melbourne 15. – 29. januar. Australian Open er en Grand Slam-turnering i tennis. Singleturneringen for herrer ble vunnet av tyskeren Boris Becker og dameturneringen ble vunnet av Monica Seles.
Operasjon Chrome Dome

Operasjon Chrome Dome var et stående United States Air Force-oppdrag under den kalde krigen fra 1960 til 1968, hvor Boeing B-52 Stratofortress-strategiske bombefly bevæpnet med termonukleære våpen forble på kontinuerlig luftbåren varsel og fløy ruter til punkter på grensen til Sovjetunionen.
De rullerende flydeployeringer gav sikkerhet for at det på et hvilket som helst gitt tidspunkt befant seg et betydelig antall bombefly på vingene med evne til å gjennomføre et atomangrep på Sovjetunionen. 
Programmet omfattet fly fra flere enheter av det amerikanske luftvåpen. 
Operation Chrome Dome ble avviklet etter Thuleulykken, da et atombevæpnet B-52 bombefly styrtet ned i North Star Bay tett ved Thule Air Base. To år tidligere var et annet atombevæpnet B-52 bombefly styrtet i Middelhavet nær den spanske kystby Palomares under en flyvning under Operation Chrome Dome-programmet.
BIK Karlskoga

BIK Karlskoga er et ishockeylag i Karlskoga i Sverige. Klubben spiller i Hockeyallsvenskan. Bofors IK kalles også Bobcats. I løpet av den 50. århundre ble tatt opp og etablerte seg i høyeste liga, Hockeyallsvenskan. IFK Bofors ble foreslått i 1963 sammen med Karlskoga IF, og ble formelt navngitt IF Karlskoga / Bofors, lokalbefolkningen vanligvis kB eller 63 KB Karlskoga. Navnet Bofors IK klubben har hatt siden 1978.
Hovorelus

Utseende

Middelsstore (ca. 20-25 millimeter), blålig eller grønnlig metallisk fargede trebukker. Antennene er kamformede hos hannene, sagtakkede hos hunnene. Pronotum er nærmest rektangulært, gjerne med litt rundede sider. Dekkvingen er parallellsidige med avrundede "skuldre".

Utbredelse

Slekten er kjent fra Costa Rica og Peru.
Phillips County (Colorado)

Historie

Fylket ble grunnlagt i 1889 av land som ble skilt ut fra Logan County og det har fått sitt navn etter R.O. Phillips.
Litunet

Litunet er et gårdstun som ligger i Suldal kommune på sydsiden av Hylsfjorden. Bygningene rundt tunet er fra 1700-og 1800-tallet. Tunet og bygningene er et fredet kulturminne.
Gårdstunet er en del av Ryfylkemuseet.
Det islandske fallosmuseet

Det islandske fallosmuseet (islandsk: Hið íslenzka reðasafn) er et museum i Reykjavík i Island, og er viet til falloser. I september 2009 hadde museet 272 eksemplarer av peniser fra 92 dyrearter. Disse er balsamert i formaldehyd eller ligger tørket i montre. Museet forsøker å samle penisprøver fra alle pattedyr på Island, inkludert flere arter som er truet eller utdødde på Island.
Sigurður Hjartarson, tidligere lærer i historie ved et institutt i Reykjavík, er grunnlegger og nåværende leder av museet, som også viser prøver fra pattedyr som ikke lever på Island, så vel som folkloristiske eksemplarer, det vil si fra påståtte alver, troll, havmonstre og så videre, samt kunst med penismotiv.
Museet har ett menneskelig eksemplar; Páll Arason, født i 1915 og død 95 år gammel, donerte sin penis posthumt.
Mesolobites

Utseende

Middelsstore (dekkvingene 8 - 24 millimeter) praktbiller. Artene er beskrevet ut fra isolerte dekkvinger, så ikke så mye er kjent om utseendet.

Utbredelse

Slekten er kjent fra det nåværende Australia og Kina, men kontinentene lå ganske annerledes da disse billene levde.
Verdensmesterskapet i bueskyting

Verdensmesterskapet i bueskyting ble arrangert første gang i 1931 i Lwów, og arrangeres annenhvert år.
Eplesyre

Eplesyre er en dikarboksylsyre med formelen HO₂CCH₂CHOHCO₂H. Som tilsetningsstoff betegnes den E296 og er både et konserverings- og surhetsregulerende middel. Dens anion kalles malat og inngår i både Calvinsyklusen (C4-fotosyntese) og sitronsyresyklusen (stoffskiftet).

Eplesyre i mat

Eplesyre ble først skilt ut av eplesaft av Carl Wilhelm Scheele i 1785. Antoine Lavoisier foreslo navnet acide malique i 1787, basert på det latinske ordet for eple, mālum. Eplesyre bidrar til surheten i grønne epler. Eplesyre finnes også i druer. Det fører til en syrlig smak i vin, men mengden minker desto mer moden frukten er.
Eplesyre har E-nummer E296, og er mye brukt i sure søtsaker, ofte sammen med sitronsyre (som er mindre surt). Disse søtsakene har ofte advarsler om at for høyt inntak kan føre til irritasjoner i munnen.
Love, Rosie

Handling

Rosie Dunne (Lily Collins) og Alex Stewart (Sam Claflin) har vært bestevenner siden de var små. Filmen følger dem i tolv år, fra slutten av high school når Rosie får datteren Katie og Alex drar til USA for å studere, til Rosie er forlover for Alex i bryllupet hans. Gjennom disse årene prøver de å navigere vennskapet kontra de romantiske følelsene de har for hverandre, som stadig blir stoppet av diverse hindringer på veien.
Randesund

Randesund er en tidligere kommune i Vest-Agder; siden 1964 en del av Kristiansand. Randesund ligger mellom Kvåsefjorden i Høvåg i Aust-Agder og Topdalsfjorden i Oddernes i Vest-Agder. Fra 1837 til 1893 var Randesund en del av Oddernes kommune. Fra 1894 ble Randesund skilt ut som egen kommune med 3 076 innbyggere. Fra 1. januar 1965 ble Randesund, Tveit og Oddernes kommuner slått sammen med Kristiansand. Randesund hadde ved sammenslåingen 1 672 innbyggere. I dag er Randesund en bydel i Kristiansand og et prestegjeld i Kristiansand domprosti med to sokn: Hånes og Randesund. 
Randesund har etter krigen vokst betraktelig. De største bebodde områdene i Randesund er Hånes, Lauvåsen, Søm, Dvergsnes, Odderhei og Tømmerstø. Timenes, Dolsvåg, Lykkedrang, Sodefjed, Kvarenes, Ådnevik, Eftevåg, Stangenes, Vatne, Buane, Frikstad, Sukkestøl og Kongshavn er små bygder som tilhører Randesund.
Ofte blir Randesund delt i to av de lokale beboerne, henholdsvis Indre og Ytre Randesund. Grensa år i såfall ved Fidjekilen. Dvergsnes skole ligger i Indre Randesund. Kringsjå og Holte skoler ligger i Ytre Randesund. Fra Randesund er det kort vei med båt over Kristiansandsfjorden og inn til Kristiansand sentrum. Idrettslaget i Randesund heter Randesund Idrettslag.
Svømming under Sommer-OL 1912 – 100 meter fri herrer

Forsøksheat

De raskeste to fra hvert heat gikk videre.  Uavgjort om andreplassen i det syvende heatet resulterte i at begge svømmerne gikk videre.  I tillegg gikk den svømmeren som ellers hadde den beste tiden til kvartfinalene.

Kvartfinaler

Igjen gikk de to beste i hvert heat videre og den svømmeren ellers med best tid.  Fire svømmere som var kvalifisert deltok ikke i kvartfinaleheatene, og en femte (Massa) møtte ikke opp på grunn av en misforståelse. Massa fikk seinere lov til å delta i semifinalene.

Semifinaler

Det oppstod mer forvirring rundt semifinalene.  De amerikanske svømmerne uteble fra den tredje runden fordi de trodde at den andre runden hadde vært semifinalene. Dette førte til at semifinalene mer eller mindre ble rene walkovers, da den første bare hadde tre svømmere og den andre bare en.  Siden de to beste svømmerne i hvert heat og den raskeste svømmeren på tredjeplass gikk videre viste alle 4 på forhånd at de ville komme til finalen. Longworth svømte i første heat, til tross for at han led av det som den offisielle rapporten omtalte som "pussdannelse i hodet".
Juryen for svømmeøvelsene hadde et møte og bestemte at det skulle svømmes et tredje heat med spesielle regler.  Dersom vinneren av ekstraheatet slo tiden til svømmeren med den tredje beste tiden i det første heatet (1.06.2, en god tid, men som alle de tre amerikanerne hadde gått under i kvarterfinalene), vile han og den som kom på andreplass gå videre til finalen.  Hvis tiden ikke var bedre vil ingen fra det tredje heatet gå videre. Massa, som ved misforståelse ikke hadde møtt opp til kvartfiuartene fikk også lov til å delta i den ekstra semifinalen.
I det tredje heatet slo ikke bare Kahanamoku Longworths tid og kvalifiserte seg selv og Huszagh for finalen, men forbedret sin egen olympiske rekord som han hadde satt i den første runden. Huszagh slo McGillivray med en "hånds bredde" og tok andreplassen og den sisteplassen finaleplassen, selv om begge kom godt bak Kahanamoku og deres tider fra tidligere. Massa fullførte ikke distansen.
Carrie Bradshaw

Carrie Bradshaw Preston er en oppdiktet person skapt av Candace Bushnell i TV-seriene Sex og singelliv og i The Carrie Diaries. I 2004 ble Carrie Bradshaw nummer 11 på Bravos liste over 100 greatest TV characters. I 2009 kalte The Guardian Bradshaw «et ikon av tiåret».

Carrie Bradshaw i Sex og singelliv

Bradshaw bor på Manhattan i New York City og skriver en fast spalte samt jobber som frilansskribent. Hun er kjent som en fashonista, for å kjøpe dyre Manolo Blahnik-sko og for å drikke cosmopolitans. Gjennom hele TV-serien har Carrie et av-og-på-forhold med Mr. Big, som hun tilslutt gifter seg med. Hun har også et lengre forhold til, og forlover seg med Aidan Shaw, men hun bryter forlovelsen. Carrie tilbringer mye tid sammen bestevennene Samantha Jones, Miranda Hobbes og Charlotte York. Sarah J. Parker som spiller Carrie, mottok en Emmy-pris, Screen Actors Guild Award og en Golden Globe for sin prestasjon.

Carrie Bradshaw i The Carrie Diaries

Den unge Carrie, spilt av Anna Sophia Robb, bor i 1984 hjemme med far og lillesøster Dorrit. Hennes bestevenner er nerdete Mouse, selvsikre Maggie og homofile Walt. Sesong 1 foregår mens Carrie går på high school og følger hennes hverdag på skolen, hjemme og som lærling i New York. I sesong 2 møter vi unge Samantha Jones og Stanford Blatch.
Wakizashi

Wakizashi (脇差:わきざし) er et kort japansk kortsverd som ligner på en slags kniv eller dolk. Forskjellen er at den har et smalere blad. Sverdet er mellom 30 og 50 centimeter langt. Det ble vanligvis båret av samuraier sammen med katana, som er et noe lenger sverd. Å bære de to sverdene sammen var tegnet på at bæreren var en samurai, og ikke bare en hvilken som helst soldat med sverd. Wakizashi ble brukt til selvforsvar og katana ble brukt til angrep.
Peter Hillgren

Malmö FF

Hillgren startet sin karriere som profesjonell fotballspiller i Malmö FF, hvor han var i to perioder. Sammenlagt spilte Hillgren 41 kamper og scoret åtte mål for klubben, samtlige i Allsvenskan.

Trelleborgs FF

Hillgren hadde et opphold fra 1990 til 1992 i Trelleborgs FF, og var med da klubben rykket opp i Allsvenskan etter 1991-sesongen. Hillgren spilte 24 kamper og scoret ni mål for klubben etter opprykket, samtlige i 1992-sesongen.

Helsingborgs IF

Hillgren gikk direkte fra Malmö FF til den rivaliserende klubben Helsingborgs IF i 1995. Hillgren spilte sammenlagt åtte kamper og scoret to mål for klubben, samtlige i 1995-sesongen av Allsvenskan.
Polarsirkelen videregående skole, studiested Mjølan

Polarsirkelen videregående skole, studiested Mjølan ligger i Mo i Rana, 3,5 km fra byens sentrum, i Rana kommune i Nordland. Skolen ble åpnet høsten 1993 under navnet Mjølan videregående skole, og utvidet med et nytt bygg (byggetrinn 2) i 1996. I begge bygningene er det installert heis. Skolen befinner seg i grønne omgivelser med utsikt til Ranfjorden, Mofjellet og Selforsfjellet. Skolen var et resultat av manglende lokaler for ulike utdanningsprogrammer som den gangen var spredt rundt om i byen. Derfor inneholder studiestedet flere ulike typer utdanningsprogram, både yrkesfaglige og studieforbedrende. Dette har gitt studiested Mjølan en unikt faglig sammensatt miljø. I tillegg har dette gitt skolen mange ulike fasiliteter, som lakkeringsverksted, bilverksted, to gymsaler, treningsrom, kunstutstillinger, fotostudio, redaksjonsrom m.m. Studiestedet har også sin karakteristiske Glassgate. Dette er et innebygget uterom i glass. Den er lokalisert midt i bygningens hjerte, og fungerer som et møtested for både elever og ansatte. Studiestedets kantine er også tilknyttet Glassgaten.
Den 1. august 2007 ble skolen en avdeling av Polarsirkelen videregående skole sammen med Moheia videregående skole og Kongsvegen videregående skole. Siv Lysvold, tidligere rektor ved Moheia videregående skole, ble da rektor for alle tre skolene.
Den 27. januar 2012 foreslo Fylkesrådet i Nordland å samlokalisere de tre studiestedene på ét sted, og  24. oktober 2012 vedtok Rana kommune og Nordland fylkeskommune at samlokaliseringen blir på Mjølan. Vedtaket skapte strid, og enkelte elever markerte sin motstand ved å droppe første skoledag i 2014 i protest. Samlokaliseringen vil finne sted i 2017.
Fran Karačić

Landslaget

Han ble tatt ut i Australias bruttotropp til VM i fotball 2018 i Russland.
Conqueror

Historie og utvikling

Chassiset var fra A45 Infantry Support Tank, påbegynt i 1944 like etter A41 Centurion.  Etter krigen ble prosjektet gjort om til den såkalte Universal Tank-modellen fra FV200-serien.  200-serien skulle bruke samme skrog for alle kjøretøytyper (selvdrevet artilleri, pansret personellkjøretøy, tre forskjellige stridsvogner og så videre).  En stridsvognmodell skulle være den tunge FV201 på 55 tonn med en 83,4 mm kanon.
I 1949 ble det besluttet å oppgradere bestykningen til 120 mm.  Siden dette forsinket ble ble FV201-skroget kombinert med kanontårnet fra en Centurion for å skape FV221 Caenarvon.  FV221 skulle kanskje ha blitt hovedmodellen, såkalt main battle tank, men siden A41 Centurion ble så vellykket var det ikke lenger behov for dette kjøretøyet.  I stedet ble Caenarvon bare brukt til utviklingsformål.  I 1955 ble den første Conqueror produsert.  20 av Mark I-varianten og 165 av Mark 2-varianten ble etter hvert bygget.  Produksjonen fortsatte fram til 1959.  Lufta hadde gått ut av ballongen etter at Centurion fikk sin L7 105 mm kanon.
Et antall av vognene er bevart, for eksempel ved Bovington stridsvognmuseum og Imperial War Museum Duxford i Storbritannia, Musée des Blindés i Frankrike og Kubinka stridsvognmuseum i Russland.  Et eksemplar er på private hender i Littlefield-samlingen.

Teknisk

En spesiell egenskap ved Conquerors ildledningssystem var at vognkommandøren kunne peke ut mål for skytteren gjennom sine egne sikter og ved hjelp av en avstandsmåler.  Når skytteren var klar for å engasjere målet så lå avstanden og retningen allerede klar for ham, og vognkommandøren var allerede i gang med å lete opp neste mål.  Dette lignet på andre systemer brukt på tyske stridsvogner under krigen, men ble ikke tatt i allmenn bruk før elektroniske systemer med samme funksjonalitet kom på M1 Abrams og Challenger 2.
Kanonen var et amerikansk design med separat drivladning og prosjektil, som den senere Chieftain.  Drivladningen var ikke i pose men i en messingpatron, noe som var litt sikrere men reduserte antall granater om bord til 35.
Pansringen var veldig tung for tidsperioden, spesielt i fronten, hvor den var 178 mm i horisontalplanet.  Dessverre gjorde dette, sammen med det store tårnet, vognen veldig tung, med påfølgende redusert topphastighet og pålitelighetsproblemer.  Det begrenset også broene kjøretøyet kunne krysse.  Conqueror hadde dog gode terrengegenskaper og kunne kjøre fra den på papiret raskere Centurion på øvelser.
Timochares

Utseende

Middelsstore, brune smygere med forholdsvis lange og smale forvinger. Vingene er lysbrune med litt uregelmessige (særlig på forvingen), mørkere tverrbånd. Forvingen har en viss, blåfiolett, fløyelsaktig glans. Larvene er grønne med lysere prikker.

Levevis

Larvene lever på busker i familien Malpighiaceae.
Disse sommerfuglene finner man særlig i skogkanter og hager.

Utbredelse

Slekten er utbredt i Sør- og Mellom-Amerika, også på Jamaica. Nordligst forekommer de i Texas.
Contrafacia

Utseende

Middelsstore stjertvinger med én eller to stjerter på bakvingen, den forrerste stjerten er ganske kort og tannlignende, den bakerste tynn og nokså lang. Vingenes overside er mørkt brunlig med et blått metallisk felt ved roten, dette dekker gjerne omtrent halve vingeflaten, noe mer på bakvingen, og er litt mindre og mattere hos hunnene enn hos hannene. Undersiden er lyst gråbrun med omtrent tre noe uregelmessige og oppbrutte, hvitkantede, grå tverrbånd, og to oransje flekker ved bakhjørnet.

Utbredelse

Disse artene lever i Mellom- og Sør-Amerika, fra Mexico i nord til Argentina i sør. Den vidt utbredte arten Contrafacia imma finnes i hele dette området, de andre artene har mer begrensede utbredelser.
Christina Lathan

Europamester for junior

Under junior-EM i 1975 vant hun tre gullmedaljer, 400 meter, 4 x 100 meter og 4 x 400 meter.

Verdensrekord

I 1976 løp hun på 49.77 s, den første elektroniske tiden under 50 sekunder. Bare en måned senere forbedret Polens Irena Szewińska rekorden.
Chaoshan

Kultur og språk

Dette er et egenartet område ned en kultur som skiller seg på flere felter fra det øvrige Guangdong og Kina. Men det har fellestrekk med minnan-områdene i nordøst, over grensen til provinsen Fujian. En av de helt spesifikke trekkene er teochewdialekten, som går for å være den variant av kinesiske språk som er vanskeligst å lære. Det har hele åtte toner for stavelsene, mot kun fire på mandarin. Andre karakteristiske trekk viser seg i områdets musikk, opera og mat.
Oxypoda

Utseende

Små til middelsstore (2-8 millimeter), oftest mer eller mindre røde eller brunaktige kortvinger. De kan minne om slekten Aleochara men er jevnt over slankere. Føttene på alle tre beinpar er fem-leddete, og maksillepalpene består også av fem ledd. Det ytterste fotleddet er gjerne påfallende forlenget. Dekkvingene er gjerne tydelig innbuktet innenfor ytterhjørnet slik at dette blir litt uttrukket.

Levevis

Oxypoda-artene kan finnes i mange miljøer men er særlig tallrike i skog. Mange av artene er aktive på høsten og delvis også om vinteren. Som andre kortvinger er de rovdyr som lever av ulike slags små leddyr. Noen av artene er tett knyttet til maur.
Lingafelteria

Utseende

En middelsstor, kraftig, lysbrun trebukk. Antennene er noe lengre enn kroppen, tynne, hvert ledd er lyst innerst og mørkere i spissen. Pronotum er rektangulært, bredere enn langt. Dekkvingene er noe avsmalnende bakover, med avrundede "skuldre" og en lys stripe som danner en omtrent hjerteformet tegning.

Utbredelse

Arten er bare kjent fra Fransk Guyana.
Poecilocera

Utseende

En middelsstor (7-8,5 millimeter), mørk, blank sivbukk. Kroppen er svart med bronseaktig metallglans, antenner og mesteparten av beina røde. Antennene er tynne og litt over halvparten så lange som kroppen. Hodet har små, utstående, rundede fasettøyne. Pronotum er lengre enn bredt, nesten sylindrisk men litt smalere i den bakre delen. Dekkvingene har fine punktrader og tverrlinjet skulpturering, i den bakre delen er de langt tilsmalnende. Beina har tykke baklår.

Levevis

Sivbukker er særlig aktive i solskinn og finnes vanligvis på eller ved ulike slags vann- og sumpplanter. Både larvene og de voksne (imago) billene lever av å spise blad på næringsplanten. Larvene lever ofte under vannoverflaten. De voksne billene hos denne arten er aktive fra mai til juli.

Utbredelse

Arten lever i det nordøstlige USA (New York, New Jersey, New Hampshire, muligens også Michigan og Pennsylvania).
Novus Atlas Daniæ

Novus Atlas Daniæ eller Prospecter af alle Hoved- og Kiøbstæderne, af alle kongelige Slotte, samt andre kongelige Lyst-Slotte og Stæder udi begge Konge-Rigerne Dannemark og Norge og underliggende Fyrstendømme er et kobberstukkent bokverk av danske byer og slott utført av Johan Jacob Bruun som kom ut i 1761.
De første 50 stikkene var ferdige i begynnelsen av 1761 og de kom ut sammen med en innholdsfortegnelse og et forord av historikeren Jacob Langebek som var datert 31. mars, Frederik Vs fødselsdag. Sannsynligvis utkom det en andreutgave kort etter den første ettersom det finnes to forskjellige versjoner. 
Bindet inneholdt prospekter i folio fra Sjælland. Det dreier seg om en del prospekter fra København, blant annet et par bygninger som ikke eksisterte lenger på utgivelsestidspunktet (f.eks. Københavns slott), samt de sjællandske kjøpsteder og slott.
Stikkene er utført av kobberstikkeren Hans Quist, bortsett fra fire stykker som er signert av Jonas Haas. På et par av bildene, f.eks. prospektet over Roskilde, har Bruun tilføyet seg selv som en tegner som står i hjørnet av motivet.
Etter Bruuns død i 1789 kjøpte kobberstikkeren Gerhard Ludvig Lahde platene til Bruuns prospekter og sendte dem ut under tittelen Dannemarks Kiøbstæder og Slotte i Kobbere af Brun, historisk-topgrafisk beskrevet og udgivet af Sander, Nyerup og Lahde (1799–1806). Samlingen kom ut i ti hefter, men tidens smak hadde endret seg og mottakelsen i 1806 var lunken.
Theater in der Josefstadt

Theater in der Josefstadt er et teater i Wiens åttende distrikt, Josefstadt.
Det ble grunnlagt i 1788, og er dermed det eldste teateret i Wien som fortsatt er i drift. Det går ofte under kallenavnet Die Josefstadt.
Teaterets historie er knyttet til to viktige figurer i musikk- og teaterhistorien. Ludwig van Beethoven og Richard Wagner spilte der, Johann Nestroy og Ferdinand Raimund opptrådte her som skuespillere og diktere, og Johann Strauss d.e. spilte i Sträußelsälen.
I 1822, etter at teateret ble redesignet og ombygd, ble det gjenåpnet med overturen Die Weihe des Hauses, komponert og dirigert av Ludwig van Beethoven.
Kvinnehelse

Kvinnehelse er det fagområdet som handler om helseforhold som spesifikt gjelder kvinner. Kvinnekroppen er annerledes enn mannskroppen og kvinner har helseutfordringer som menn ikke har. Begrepet kvinnemedisin er også brukt, men kvinnehelse kan forstås som et noe bredere begrep som også tar opp emner som ikke er direkte medisinske. Kvinnehelse kan dels ses som et helsefaglig eller medisinsk tematisk forskningsområde og dels som en del av kvinneforskningen.
I 1997 nedsatte Sosial- og helsedepartementet et utvalg, ledet av professor i samfunnsmedisin Johanne Sundby, til å lage en offentlig utredning om Kvinners helse i Norge, NOU 1999:13.
I 2006 ble Nasjonal kompetansetjeneste for kvinnehelse opprettet av Helse- og omsorgsdepartementet.